Legal Document

Category: 81

Text:
61. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 420/33 της 2/22 Φεβρ.2007 (ΦΕΚ Β΄ 218) Υποχρέωση OTE για ικανοποίηση αιτημάτων μετάβασης από τις υπηρεσίες χονδρικής ευρυζωνικής πρόσβασης στην αδεσμοποίητη πρόσβαση στον τοπικό βρόχο / μεταβατική εφαρμογή διαδικασιών μετάβασης. Έχοντας υπόψη: α. τις διατάξεις του ν. 3431/2006 «Περί Ηλεκτρονικών Επικοινωνιών και άλλες διατάξεις», ιδίως το άρθρο 3, το άρθρο 12, στοιχ. α, β΄, στ΄, κζ΄ και λε΄, το άρθρο 63 και το άρθρο 68, παρ. 1 αυτού, το άρθρο 69 παρ. 3 και το άρθρο 70 παρ. 2 (Φ.Ε.Κ. 13/Α/2006),  β. τον Κανονισμό 2887/2000 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2000 σχετικά με την Αδεσμοποίητη Πρόσβαση στον Τοπικό Βρόχο (ΕΕ L 336 της 30.12.2000),  γ. την υπ’ αριθμ. 229/26/2001 απόφαση της Ε.Ε.Τ.Τ., «Τροποποίηση του π.δ. 437/1995 «Έκδοση Ειδικής Άδειας για την Εγκατάσταση, Ανάπτυξη, Λειτουργία και Εκμετάλλευση Τηλεπικοινωνιακών Δικτύων και την Άσκηση άλλων Τηλεπικοινωνιακών Δραστηριοτήτων από τον Οργανισμό Τηλεπικοινωνιών της Ελλάδος Α.Ε. (ΟΤΕ Α.Ε.)» (Φ.Ε.Κ. 1303/Β/9.10.2001), σε συνδυασμό με το άρθρο 69 παρ. 3 του ν. 3431/2006,  δ. την υπ’ αριθμ. 388/012/30.5.2006 απόφαση της Ε.Ε.Τ.Τ. «Ορισμός της Εθνικής Αγοράς Χονδρικής Παροχής (Πλήρως και Μεριζόμενης) Αδεσμοποίητης Πρόσβασης σε Μεταλλικούς Βρόχους και Υποβρόχους για το σκοπό της παροχής ευρυζωνικών και φωνητικών υπηρεσιών, καθορισμός επιχειρήσεων με Σημαντική Ισχύ στην εν λόγω αγορά και υποχρεώσεις αυτών», Φ.Ε.Κ. 932/Β/18.7.2006, ε. την υπ’ αριθμ. 217/29/2001 απόφαση της Ε.Ε.Τ.Τ. «Προσφορά Αναφοράς Πλήρως Αδεσμοποίητης Πρόσβασης στον Τοπικό Βρόχο του Οργανισμού Τηλεπικοινωνιών της Ελλάδος Α.Ε. (ΟΤΕ Α.Ε.)» (Φ.Ε.Κ. 751/Β/2001), όπως τροποποιήθηκε με την υπ’ αριθμ. 228/23/2001 Ε.Ε.Τ.Τ. «Τροποποίηση της υπ ’αριθμ. 217/29/2001 απόφασης Ε.Ε.Τ.Τ. «Προσφορά Αναφοράς Πλήρως Αδεσμοποίητης Πρόσβασης στον Τοπικό Βρόχο του Οργανισμού Τηλεπικοινωνιών της Ελλάδος Α.Ε. (ΟΤΕ Α.Ε.)», (Φ.Ε.Κ. 1261/Β/28.09.2001),  (Μετά τη σελ. 554,352) Σελ. 554,353 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.61 στ. την υπ’ αριθμ. 238/95/2001 απόφαση της Ε.Ε.Τ.Τ. «Προσφορά Αναφοράς Αδεσμοποίητης Πρόσβασης στον Τοπικό Βρόχο του Οργανισμού Τηλεπικοινωνιών της Ελλάδος Α.Ε. (ΟΤΕ Α.Ε.). Μέρος 2ο: Μεριζόμενη Πρόσβαση στον Τοπικό Βρόχο», (Φ.Ε.Κ. 1781/Β/2001),  ζ την υπ’ αριθμ. 10246/Φ.600/31.1.2007 Εισήγηση της αρμόδιας υπηρεσίας της Ε.Ε.Τ.Τ., η. το γεγονός ότι σύμφωνα με τα αναφερόμενα στην ως άνω, σχετ. ζ Εισήγηση: 1. Με την υπ ’αριθμ. 388/012/30.5.2006 απόφαση της Ε.Ε.Τ.Τ. «Ορισμός της Εθνικής Αγοράς Χονδρικής Παροχής (Πλήρως και Μεριζόμενης) Αδεσμοποίητης Πρόσβασης σε Μεταλλικούς Βρόχους και Υποβρόχους για το σκοπό της παροχής ευρυζωνικών και φωνητικών υπηρεσιών, καθορισμός επιχειρήσεων με Σημαντική Ισχύ στην εν λόγω αγορά και υποχρεώσεις αυτών», (Φ.Ε.Κ. 932/Β/18.7.2006), ο ΟΤΕ ορίσθηκε ως Οργανισμός με Σημαντική Ισχύ στην εθνική αγορά Χονδρικής Παροχής (Πλήρως και Μεριζόμενης) Αδεσμοποίητης Πρόσβασης σε Μεταλλικούς Βρόχους και Υποβρόχους για το σκοπό της παροχής ευρυζωνικών και φωνητικών υπηρεσιών και ως εκ τούτου υποχρεούται να εκπληρώνει όλες τις υποχρεώσεις που επιβάλλονται με την εν λόγω Απόφαση, σύμφωνα με τα αναφερόμενα στην κείμενη Εθνική και Ευρωπαϊκή Νομοθεσία. 2. Στις εν λόγω υποχρεώσεις περιλαμβάνεται η υποχρέωση Πρόσβασης και χρήσης ειδικών ευκολιών δικτύου (Κεφάλαιο Α, 4 (i)), αναφορικά με την οποία ο ΟΤΕ υποχρεούται μεταξύ άλλων, «(5)…Να ικανοποιεί αιτήματα για μετάβαση μεταξύ των ακόλουθων υπηρεσιών: - Από την Χονδρική Ευρυζωνική Πρόσβαση (χονδρικές υπηρεσίες xDSL) στην Αδεσμοποίητη Πρόσβαση στον τοπικό βρόχο (πλήρη ή μεριζόμενη) - Από την Αδεσμοποίητη Πρόσβαση στον τοπικό βρόχο (πλήρη ή μεριζόμενη) στην Χονδρική Ευρυζωνική Πρόσβαση (χονδρικές υπηρεσίες xDSL)) - Από τη μεριζόμενη πρόσβαση στην πλήρως αδεσμοποίητη πρόσβαση σε τοπικούς βρόχους και υποβρόχους - Από την πλήρως αδεσμοποίητη πρόσβαση στη μεριζόμενη πρόσβαση σε τοπικούς βρόχους και υποβρόχους». Σύμφωνα με την ως άνω διάταξη «οι διαδικασίες της μετάβασης θα πρέπει να συμπεριληφθούν στην σχετική Προσφορά Αναφοράς Αδεσμοποίητης  Σελ. 554,354 Τεύχος      Σελ.        Πρόσβασης» την οποία οφείλει να υποβάλει στην Ε.Ε.Τ.Τ. ο ΟΤΕ με βάση την υποχρέωση διαφάνειας. 3. Σύμφωνα με την ίδια ως άνω απόφαση, Κεφάλαιο Α, 4 (i) παράγραφος 6, ο ΟΤΕ, οφείλει να εκπληρώνει τις εκεί επιβαλλόμενες υποχρεώσεις πρόσβασης και χρήσης ειδικών ευκολιών δικτύου, αναφορικά με την πλήρως αδεσμοποίητη και μεριζόμενη πρόσβαση στον τοπικό του βρόχο και τις συναφείς εγκαταστάσεις, υπό όρους ισότιμου, εύλογου και έγκαιρου χαρακτήρα. 4. Ο ΟΤΕ υπέβαλε στην Ε.Ε.Τ.Τ. την πρότασή του σχετικά με την Προσφορά Αναφοράς Αδεσμοποίητης Πρόσβασης στον Τοπικό Βρόχο και τις συναφείς εγκαταστάσεις, η οποία ετέθη σε δημόσια διαβούλευση και επί της οποίας επίκειται η έκδοση σχετικής Απόφασης της Ε.Ε.Τ.Τ.. Παρά τη σαφή προς τούτο υποχρέωσή του εντούτοις ο ΟΤΕ δεν συμπεριέλαβε στην υποβληθείσα προσφορά του τις προβλεπόμενες από το Κεφάλαιο Α, 4 (i)), παράγραφος 5 της υπ’ αριθμ. 388/012/30.5.2006 Ε.Ε.Τ.Τ., διαδικασίες μετάβασης. Παράλληλα, στα πλαίσια της σχετικής δημόσιας διαβούλευσης οι πάροχοι οι οποίοι εξέφρασαν τις απόψεις του δεν υπέβαλαν στην Ε.Ε.Τ.Τ. συγκεκριμένες προτάσεις επί των εφαρμοστέων διαδικασιών μετάβασης. 5. Η μη υποβολή από τον ΟΤΕ των σχετικών διαδικασιών δεν μπορεί να καθυστερεί, και σε καμία περίπτωση δεν αναστέλλει την υποχρέωσή του, όπως ικανοποιεί αιτήματα μετάβασης μεταξύ υπηρεσιών, όπως αυτές αναφέρονται στο Κεφάλαιο Α, 4 (i)) παρ. 5 της υπ’ αριθμ. 388/012/30.5.2006 Ε.Ε.Τ.Τ., Φ.Ε.Κ. 932/Β/18.7.2006 η οποία, από τη θέση αυτής σε ισχύ με τη δημοσίευσή της στην Εφημερίδα της Κυβερνήσεως παράγει όλα τα έννομα αποτελέσματά της. 22.Θ.α.61 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 6. Οι διαδικασίες μετάβασης μεταξύ υπηρεσιών που προτείνονται με την παρούσα έχουν μεταβατικό χαρακτήρα και θα ισχύσουν πέντε (5) εργάσιμες μέρες από τη θέση σε ισχύ της παρούσας και μέχρι την έγκριση και δημοσίευση από την Ε.Ε.Τ.Τ. της Προσφοράς Αναφοράς Πλήρως και Μεριζόμενης Αδεσμοποίητης Πρόσβασης στον Τοπικό Βρόχο και Υποβρόχο του ΟΤΕ. 7. Η Ε.Ε.Τ.Τ. θα διαβουλευθεί με την αγορά αναφορικά με το παρόν, λαμβάνοντας ιδίως υπόψη παρατηρήσεις αναφορικά με προβλήματα που τυχόν προκύψουν από την μεταβατική εφαρμογή των διαδικασιών που προτείνονται στην παρούσα καθώς και προτάσεις βελτίωσής τους, με στόχο την εξεύρεση του πλέον αποτελεσματικού μηχανισμού μετάβασης ο οποίος θα αποτελέσει τμήμα της εγκριθησόμενης Προσφοράς ΑΠΤΒ του ΟΤΕ.  8. Επειδή, η Ε.Ε.Τ.Τ. οφείλει να εξασφαλίζει την τήρηση των αρχών του άρθρου 3 του ν. 3431/2006 μεταξύ των οποίων της διαφάνειας, της αναλογικότητας, της προστασίας του ανταγωνισμού και της αποφυγής στρέβλωσης της αγοράς και παράλληλα οφείλει να προάγει τον ανταγωνισμό στην παροχή δικτύων ή και υπηρεσιών ηλεκτρονικών επικοινωνιών και συναφών ευκολιών και υπηρεσιών, διασφαλίζοντας το δημόσιο συμφέρον το οποίο μεταξύ άλλων επιτυγχάνεται εξασφαλίζοντας ότι οι χρήστες αποκομίζουν το μέγιστο όφελος σε επίπεδο επιλογών, τιμής και ποιότητας αλλά και εξασφαλίζοντας ότι δεν υφίσταται στρέβλωση ή άλλος περιορισμός του ανταγωνισμού στον τομέα των ηλεκτρονικών επικοινωνιών. 9. Επειδή, σύμφωνα με το άρθρο 12 παρ. α του ν. 3431/2006, η Ε.Ε.Τ.Τ. είναι αρμόδια όπως ρυθμίζει «κάθε θέμα, που αφορά στον ορισμό και τις υποχρεώσεις παρόχων με Σημαντική Ισχύ στις ανωτέρω σχετικές αγορές, ενεργώντας σύμφωνα με τις διατάξεις του παρόντος». 10. Επειδή, σύμφωνα με το άρθρο 12 παρ. κζ του ν. 3431/2006, η Ε.Ε.Τ.Τ. είναι αρμόδια όπως ρυθμίζει «την πρόσβαση και τη διασύνδεση σύμφωνα με τις διατάξεις του παρόντος, εκδίδοντας κανονιστικές πράξεις σε όσες περιπτώσεις αυτό απαιτείται», 11. Επειδή σύμφωνα με το άρθρο 12 παρ. μα του ίδιου νόμου η Ε.Ε.Τ.Τ. «Εκδίδει κανονιστικές ή ατομικές πράξεις με τις οποίες ρυθμίζεται κάθε διαδικασία και λεπτομέρεια σε σχέση με τις ανωτέρω αρμοδιότητές της.» 12. Το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού,  και ύστερα από προφορική εισήγηση και των Προέδρου και Αντιπροέδρου (Κουλούρη), αποφασίζει: Α. 1. Ο ΟΤΕ με βάση το άρθρο 4 (i)) παρ. 5 του Κεφαλαίου Α της υπ’ αριθμ. 388/012/30.5.2006 Ε.Ε.Τ.Τ., υποχρεούται να ικανοποιεί αιτήματα για μετάβαση μεταξύ των ακόλουθων υπηρεσιών: a. Από την Χονδρική Ευρυζωνική Πρόσβαση (χονδρικές υπηρεσίες xDSL) στην Αδεσμοποίητη Πρόσβαση στον τοπικό βρόχο (πλήρη ή μεριζόμενη) b. Από την Αδεσμοποίητη Πρόσβαση στον τοπικό βρόχο (πλήρη ή μεριζόμενη) στην Χονδρική Ευρυζωνική Πρόσβαση (χονδρικές υπηρεσίες xDSL)) c. Από τη μεριζόμενη πρόσβαση στην πλήρως αδεσμοποίητη πρόσβαση σε τοπικούς βρόχους και υποβρόχους d. Από την πλήρως αδεσμοποίητη πρόσβαση στη μεριζόμενη πρόσβαση σε τοπικούς βρόχους και υποβρόχους, σύμφωνα με τα αναφερόμενα στο Κεφάλαιο Α, 4 (i) της ως άνω απόφασης. 2. Για τη συμμόρφωση με την υποχρέωση της παραγράφου 1α αναφορικά με τις διαδικασίες μετάβασης από τη χονδρική ευρυζωνική πρόσβαση στην πλήρως αδεσμοποίητη πρόσβαση στον τοπικό βρόχο, καλείται όπως ακολουθεί τις διαδικασίες του Παραρτήματος Α της παρούσας. 3. Οι διαδικασίες μετάβασης μεταξύ υπηρεσιών που προτείνονται με την παρούσα έχουν μεταβατικό χαρακτήρα. Οι εν λόγω διαδικασίες τίθενται σε ισχύ με τη δημοσίευση της παρούσας και θα ισχύσουν μέχρι την έγκριση και δημοσίευση από την Ε.Ε.Τ.Τ. της Προσφοράς Αναφοράς Πλήρως και Μεριζόμενης Αδεσμοποίητης Πρόσβασης στον Τοπικό Βρόχο και Υποβρόχο του ΟΤΕ. 4. Η Ε.Ε.Τ.Τ. θα διαβουλευθεί με την αγορά αναφορικά με το παρόν, λαμβάνοντας ιδίως υπόψη παρατηρήσεις αναφορικά με προβλήματα που τυχόν προκύψουν από την μεταβατική εφαρμογή των διαδικασιών που προτείνονται στην παρούσα καθώς και προτάσεις βελτίωσής τους, με στόχο την εξεύρεση του πλέον αποτελεσματικού μηχανισμού μετάβασης ο οποίος θα αποτελέσει τμήμα της επικείμενης Προσφοράς Αναφοράς Πλήρως και Μεριζόμενης Αδεσμοποίητης Πρόσβασης στον Τοπικό Βρόχο και Υποβρόχο του ΟΤΕ.  5. Η παρούσα δεν περιορίζει σε τίποτα την Ε.Ε.Τ.Τ., κατά τη λήψη απόφασης αναφορικά με την Προσφορά Αναφοράς Αδεσμοποίητης Πρόσβασης στον Τοπικό Βρόχο και Υποβρόχο και τις συναφείς εγκαταστάσεις του ΟΤΕ, σύμφωνα με την υπ’ αριθμ. 388/012/30.5.2006 Ε.Ε.Τ.Τ.. (Μετά τη σελ. 554,354) Σελ. 554,355 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.61 6. Η παρούσα δεν περιορίζει σε τίποτα τα δικαιώματα των μερών από την κείμενη εν ισχύ νομοθεσία. Β. Προσαρτάται και αποτελεί αναπόσπαστο μέρος της παρούσας το ακόλουθο Παράρτημα: ΠΑΡΑΡΤΗΜΑ Α ΜΕΡΟΣ Α: Διαδικασία Μετάβασης υπηρεσιών από Χονδρική Ευρυζωνική Πρόσβαση (ΑΡΥΣ) που παρέχεται από τον Τηλεπικοινωνιακό Πάροχο 1 (εφεξής ΤΠ1) στην Πλήρη Αδεσμοποίητη Πρόσβαση στον Τοπικό Βρόχο που παρέχεται από τον Τηλεπικοινωνιακό Πάροχο 2 (εφεξής ΤΠ2)  1. Ο Συνδρομητής καταθέτει, σύμφωνα με το μέρος Δ, στον ΤΠ2 «αίτηση μετατροπής ΑΡΥΣ σε ΠΤοΒ», που περιλαμβάνει: α) αίτηση κατάργησης υπηρεσιών ADSL / καταγγελίας της σχετικής σύμβασης με ΤΠ1 ή ΟΤΕ κατά περίπτωση, β) αίτηση κατάργησης παροχής υπηρεσιών PSTN / ISDN από τον ΟΤΕ ή επιλογής/προεπιλογής από τον ΤΠ2 ή προεπιλογής άλλου παρόχου και καταγγελίας της σχετικής σύμβασης και γ) αίτηση παροχής ΠΤοΒ. Η «αίτηση μετατροπής ΑΡΥΣ σε ΠΤοΒ» αποτελεί ταυτόχρονα και αίτηση διακοπής των παρεχόμενων από τον ΟΤΕ υπηρεσιών PSTN/ISDN, ή/και των υπηρεσιών επιλογής/προεπιλογής από τον ΤΠ2, ή /και υπηρεσιών προεπιλογής άλλου παρόχου καθώς και των υπηρεσιών ΑΡΥΣ του ΟΤΕ ή του ΤΠ1 και συνιστά καταγγελία της αντίστοιχης σύμβασης την οποία ο Συνδρομητής έχει συνάψει με τον ΤΠ1 ή/και τον ΟΤΕ ή τον πάροχο προεπιλογής, της οποίας τα έννομα αποτελέσματα εκκινούν από την ημερομηνία παράδοσης του τοπικού βρόχου. 2. Ο ΤΠ2 προβαίνει σε έλεγχο της αίτησης, ως προς την ορθότητα των στοιχείων της. 3. Ο ΤΠ2 καταχωρεί και αποστέλλει αίτηση Παροχής ΕΝΤοΒ στο W-CRM LLU με την ένδειξη «Μετατροπή Σύνδεσης ΑΡΥΣ», η οποία περιέχει:  a. δήλωση διακοπής υπηρεσιών / καταγγελία προς τον πάροχο ΤΠ1 στην περίπτωση όπου ο συνδρομητής λαμβάνει από τον ΤΠ1 υπηρεσίες πρόσβασης ADSL και παροχής υπηρεσιών διαδικτύου μέσω ADSL (στην περίπτωση όπου ο ΤΠ1 είναι διαφορετικός από τον ΤΠ2) b. δήλωση διακοπής υπηρεσιών / καταγγελία προς τον OTE για την διακοπή παροχή υπηρεσιών πρόσβασης ADSL (στην περίπτωση όπου ο ΤΠ1 είναι διαφορετικός από τον ΤΠ2) Σελ. 554,356 Τεύχος      Σελ.        c. δήλωση διακοπής υπηρεσιών / καταγγελία προς τον πάροχο από τον οποίο ο συνδρομητής λαμβάνει υπηρεσίες προεπιλογής φορέα.  Στις ανωτέρω περιπτώσεις η ταυτοποίηση των παρόχων γίνεται αυτόματα από το W-CRM χωρίς ο ΤΠ2 να είναι απαραίτητο να γνωρίζει την ταυτότητά τους. 4. Ο ΟΤΕ ελέγχει τα στοιχεία της αίτησης μετατροπής ως προς την ορθότητα τους (επώνυμο ή επωνυμία, αριθμό τηλεφωνικής σύνδεσης, ύπαρξη συνεγκατάστασης του ΤΠ2 στο Α/Κ).  4.1 Εάν τα στοιχεία της αίτησης είναι σωστά, τότε ο ΤοΒ είναι επιλέξιμος, η αίτηση μετατροπής γίνεται αποδεκτή από τον ΟΤΕ και ο ΤΠ2 ενημερώνεται από τον ΟΤΕ μέσω του W-CRM LLU εντός τριών εργάσιμων ημερών (3 ΕΗ) από την επόμενη εργάσιμη ημέρα καταχώρισης της αίτησης (μετάβαση στο βήμα 5). 4.2 Εάν τα στοιχεία της αίτησης είναι ελλιπή ή ανακριβή, τότε η αίτηση απορρίπτεται. Ο ΤΠ2 θα ενημερώνεται από τον ΟΤΕ μέσω του W-CRM LLU για τον λόγο απόρριψης και η αίτηση μετατροπής ακυρώνεται αυτόματα από το σύστημα.  5. Ο ΟΤΕ ενημερώνει: i. Τον ΤΠ1 μέσω του W-CRM ARYS για την υποβολή αίτησης διακοπής του ΑΡΥΣ ii. Τον πάροχο προεπιλογής μέσω του W-CRM CPS, για την υποβολή αίτησης διακοπής προεπιλογής.  6. Εκδίδεται εντολή κατασκευής του ΤοΒ από τον ΟΤΕ.  22.Θ.α.61 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 7. Ο ΟΤΕ υλοποιεί την αίτηση μετατροπής: i. Κατασκευή / παράδοση του ΤοΒ. ii. Διακοπή του ΑΡΥΣ και ενημέρωση του ΤΠ1, μέσω του W-CRM ARYS του ΟΤΕ.  iii. Διακοπή της προεπιλογής εάν υπάρχει μέσω του W-CRM CPS 8. Σε κάθε περίπτωση καταβάλλεται κάθε δυνατή προσπάθεια μεταξύ ΟΤΕ και ΤΠ2 έτσι ώστε οι ενέργειες που περιγράφονται στο σημείο 6 να λάβουν χώρα την ίδια εργάσιμη ημέρα. Ο ΤΠ2 θα φέρει το κόστος για τις απαιτούμενες εργασίες / διαδικασίες. Οι ακριβείς διαδικασίες και τα σχετικά κόστη θα οριστικοποιηθούν με την έγκριση από την Ε.Ε.Τ.Τ. της Προσφοράς Αναφοράς του ΟΤΕ για Αδεσμοποίητη Πρόσβαση στον Τοπικό Βρόχο.  9. Ο πελάτης (συνδρομητής) δεσμεύεται να εξοφλήσει απολογιστικά τον τελικό λογαριασμό που θα εκδοθεί για τις υπηρεσίες που ελάμβανε από τον ΤΠ1, τον ΟΤΕ ή τον πάροχο προεπιλογής μέχρι την ημερομηνία διακοπής και αναλαμβάνει την υποχρέωση να επιτρέψει στον ΤΠ1 ή /και τον πάροχο προεπιλογής ή/και τον ΟΤΕ (κατά περίπτωση) τις οποιαδήποτε τερματικές διατάξεις (κυριότητας του ΤΠ1 ή/ και του ΟΤΕ) που αυτοί είχαν τυχόν εγκαταστήσει στο χώρο του για την υποστήριξη της παροχής των λαμβανομένων υπηρεσιών. ΜΕΡΟΣ Β: Διαδικασία Μετάβασης υπηρεσιών από Χονδρική Ευρυζωνική Πρόσβαση (ΑΡΥΣ) που παρέχεται από τον Τηλεπικοινωνιακό Πάροχο 1 (εφεξής ΤΠ1) στην Πλήρη Αδεσμοποίητη Πρόσβαση στον Τοπικό Βρόχο που παρέχεται από τον Τηλεπικοινωνιακό Πάροχο 2 (εφεξής ΤΠ2) με παράλληλη αίτηση φορητότητας 1. Ο συνδρομητής καταθέτει σύμφωνα με το μέρος Δ στον ΤΠ2 «αίτηση μετατροπής ΑΡΥΣ σε ΠΤοΒ», που περιλαμβάνει: α) αίτηση κατάργησης υπηρεσιών ADSL / καταγγελίας της σχετικής σύμβασης με ΤΠ1 ή ΟΤΕ κατά περίπτωση, β) αίτηση κατάργησης παροχής υπηρεσιών PSTN / ISDN από τον ΟΤΕ ή επιλογής/προεπιλογής από τον ΤΠ2 ή προεπιλογής άλλου παρόχου και καταγγελίας της σχετικής σύμβασης γ) αίτηση παροχής ΠτοΒ και δ) αίτηση φορητότητας. Η «αίτηση μετατροπής ΑΡΥΣ σε ΠΤοΒ» αποτελεί ταυτόχρονα και αίτηση διακοπής των παρεχόμενων από τον ΟΤΕ υπηρεσιών PSTN/ISDN, ή / και των υπηρεσιών επιλογής/προεπιλογής από τον ΤΠ2 ή /και υπηρεσιών προεπιλογής άλλου παρόχου καθώς και των υπηρεσιών ΑΡΥΣ του ΟΤΕ ή του ΤΠ1 και συνιστά καταγγελία της αντίστοιχης σύμβασης την οποία ο Συνδρομητής έχει συνάψει με τον ΤΠ1 ή/και τον ΟΤΕ ή τον πάροχο προεπιλογής, της οποίας τα έννομα αποτελέσματα εκκινούν από την ημερομηνία παράδοσης του τοπικού βρόχου. 2. Ο ΤΠ2 προβαίνει σε έλεγχο της αίτησης, ως προς την ορθότητα των στοιχείων της. 3. Ο ΤΠ2 καταχωρεί και αποστέλλει αίτηση Παροχής ΕΝΤοΒ στο W-CRM LLU με τις εξής σημάνσεις: Α) από Μετατροπή σύνδεσης ΑΡΥΣ, η οποία περιέχει:  a. δήλωση διακοπής υπηρεσιών / καταγγελία προς τον πάροχο ΤΠ1 στην περίπτωση όπου ο συνδρομητής λαμβάνει από τον ΤΠ1 υπηρεσίες πρόσβασης ADSL και παροχής υπηρεσιών διαδικτύου μέσω ADSL (στην περίπτωση όπου ο ΤΠ1 είναι διαφορετικός από τον ΤΠ2) b. δήλωση διακοπής υπηρεσιών / καταγγελία προς τον OTE για την διακοπή παροχή υπηρεσιών πρόσβασης ADSL (στην περίπτωση όπου ο ΤΠ1 είναι διαφορετικός από τον ΤΠ2) c. δήλωση διακοπής υπηρεσιών / καταγγελία προς τον πάροχο από τον οποίο ο συνδρομητής λαμβάνει υπηρεσίες προεπιλογής φορέα  και Β) επακολουθεί αίτηση φορητότητας. Στις ανωτέρω περιπτώσεις η ταυτοποίηση των παρόχων γίνεται αυτόματα από το W-CRM χωρίς ο ΤΠ2 να είναι απαραίτητο να γνωρίζει την ταυτότητά τους. 4. Ο ΟΤΕ ελέγχει τα στοιχεία της αίτησης μετατροπής ως προς την ορθότητα τους (επώνυμο ή επωνυμία, αριθμό τηλεφωνικής σύνδεσης, ύπαρξη συνεγκατάστασης του ΤΠ2 στο Α/Κ).  4.1 Εάν τα στοιχεία της αίτησης είναι σωστά, τότε ο ΤοΒ είναι επιλέξιμος, η αίτηση μετατροπής γίνεται αποδεκτή από τον ΟΤΕ και ο ΤΠ2 ενημερώνεται από τον ΟΤΕ μέσω του W-CRM LLU εντός τριών εργάσιμων ημερών (3 ΕΗ) από την επόμενη εργάσιμη ημέρα καταχώρισης της αίτησης. Ταυτόχρονα με την ενημέρωση του ΤΠ2, στο WCRM LLU ξεκινά ένας timer 8 εργάσιμων ημερών (Τ8) μέσα στον οποίο θα πρέπει  1  ο ΤΠ2 να καταθέσει την αίτηση φορητότητας (συνέχεια στο βήμα 5). Επίσης ο ΟΤΕ ενημερώνει τον ΤΠ1 μέσω του W-CRM ARYS για την υποβολή αίτησης διακοπής του ΑΡΥΣ και τον πάροχο προεπιλογής μέσω του W-CRM CPS για την υποβολή αίτησης διακοπής προεπιλογής. 1  Ο ΤΠ2 γνωρίζει πλέον ότι η αίτηση μετατροπής δεν θα υλοποιηθεί εάν δεν καταχωρηθεί αποδεκτή αίτηση φορητότητας για την τηλεφωνική σύνδεση, ενώ με την βοήθεια του Τ8 βλέπει και την καταληκτική ημερομηνία που έχει δικαίωμα να καταχωρήσει την αίτηση φορητότητας (τις 8 εργάσιμες ημέρες) (Μετά τη σελ. 554,356) Σελ. 554,357 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.61 4.2 Εάν τα στοιχεία της αίτησης είναι ελλιπή ή ανακριβή, τότε η αίτηση απορρίπτεται. Ο ΤΠ2 θα ενημερώνεται από τον ΟΤΕ μέσω του W-CRM LLU για τον λόγο απόρριψης και η αίτηση μετατροπής ακυρώνεται αυτόματα από το σύστημα.  5. Ο ΤΠ2 καταθέτει / δεν καταθέτει την αίτηση φορητότητας μέσω της ΕΒΔΑΦ εντός των 8 ΕΗ (συνέχεια από βήμα 4.1) 5.1 Εάν ο ΤΠ2 καταθέσει αίτηση φορητότητας, τότε ξεκινάει από τον ΟΤΕ η διαδικασία ελέγχου της αίτησης σύμφωνα με τα προβλεπόμενα στον Κανονισμό Φορητότητας (υπ’ αριθμ. Ε.Ε.Τ.Τ. 351/75/20.5.2005 Τροποποίηση της υπ’ αριθμ. Ε.Ε.Τ.Τ. 254/71/31.5.2002 απόφασης της Ε.Ε.Τ.Τ. «Κανονισμός Εισαγωγής της Φορητότητας Αριθμών στην Ελληνική Αγορά» (Φ.Ε.Κ. 791/Β/2002) όπως ισχύει τροποποιηθείσα με την υπ’ αριθμ. 300/23/5.12.2003 απόφαση της Ε.Ε.Τ.Τ. (Φ.Ε.Κ. 1915/Β/2003)) και ο ΤΠ2 θα ενημερώνεται σχετικά από τον ΟΤΕ μέσω του W-CRM LLU. 5.2 Εάν ο ΤΠ2 δεν καταθέσει αίτηση φορητότητας εντός των 8 ΕΗ, η αίτηση μετατροπής θα ακυρώνεται αυτόματα από το W-CRM LLU και ο ΤΠ2 θα ενημερώνεται από τον ΟΤΕ μέσω του W-CRM LLU. 6. Ο ΟΤΕ ελέγχει την κατατεθείσα αίτηση φορητότητας του ΤΠ2. 6.1 Εάν η αίτηση φορητότητας δύναται να υλοποιηθεί (βάσει της εγκεκριμένης διαδικασίας φορητότητας) τότε: 6.1.1 Ο ΟΤΕ ενημερώνει τον ΤΠ2 μέσω του WCRM LLU για την αποδοχή της φορητότητας. 6.1.2 Ο ΟΤΕ φροντίζει ώστε αυτομάτως να απενεργοποιείται ο timer Τ8 στο W-CRM LLU. 6.1.3 Ο ΟΤΕ φροντίζει ώστε αυτομάτως να εμφανίζεται στο W-CRM LLU η ημερομηνία υλοποίησης της κατασκευής του ΤοΒ. Η ημερομηνία κατασκευής του ΤοΒ συμπίπτει με την ημερομηνία υλοποίησης φορητότητας (Due date) και αυτή ορίζεται σε δέκα εργάσιμες ημέρες (10 ΕΗ) από την επόμενη εργάσιμη ημέρα καταχώρισης της αίτησης φορητότητας. (οι περιπτώσεις μεταβολών της παρούσας φάσης αναφέρονται στο ΜΕΡΟΣ Γ).  6.1.4 Εκδίδεται εντολή κατασκευής του ΤοΒ. (η περίπτωση αλλαγής της ημερομηνίας κατασκευής του ΤοΒ αναφέρεται στο ΜΕΡΟΣ Γ).  6.2 Εάν η αίτηση φορητότητας απορριφθεί για τυπικούς λόγους (ορθογραφικά λάθη, αναγραμματισμοί κλπ), τότε ο ΤΠ2 ενημερώνεται από τον ΟΤΕ μέσω του W-CRM LLU για την απόρριψη και ελέγχεται ο Τ8: Σελ. 554,358 Τεύχος      Σελ.        6.2.1 Εάν έχει παρέλθει το διάστημα του Τ8, θα δημιουργείται αυτόματα αίτηση ακύρωσης της όλης διαδικασίας μετατροπής του ΤοΒ. 6.2.2 Εάν δεν έχει λήξει, ο Τ8 εξακολουθεί να ισχύει ως έχει, και η διαδικασία επιστρέφει στο βήμα 6. 7. Ο ΟΤΕ υλοποιεί την αίτηση μετατροπής: 7.1 Κατασκευή του ΤοΒ. 7.2 Ενεργοποίηση της Φορητότητας. 7.3 Διακοπή του ΑΡΥΣ και ενημέρωση του ΤΠ1, από τον ΟΤΕ μέσω του W-CRM ARYS (αλλαγή κατάστασης του ΑΡΥΣ σε ελλιπής και θα ισχύουν τα προβλεπόμενα από την αντίστοιχη σύμβαση για κατάργηση ΑΡΥΣ).  7.4 Διακοπή της προεπιλογής εάν υπάρχει μέσω του W-CRM CPS 8. Σε κάθε περίπτωση καταλαμβάνεται κάθε δυνατή προσπάθεια μεταξύ ΟΤΕ και ΤΠ2 έτσι ώστε οι ενέργειες που περιγράφονται στο σημείο 7 να λάβουν χώρα την ίδια εργάσιμη ημέρα. Ο ΤΠ2 φέρει το κόστος για τις απαιτούμενες εργασίες / διαδικασίες. Οι ακριβείς διαδικασίες και τα σχετικά κόστη θα οριστικοποιηθούν με την έγκριση από την ΕΕΤΤ της Προσφοράς Αναφοράς του ΟΤΕ για Αδεσμοποίητη Πρόσβαση στον Τοπικό Βρόχο. 9. Ο πελάτης (συνδρομητής) δεσμεύεται να εξοφλήσει απολογιστικά τον τελικό λογαριασμό που θα εκδοθεί για τις υπηρεσίες που ελάμβανε από τον ΤΠ1, τον ΟΤΕ ή τον πάροχο προεπιλογής μέχρι την ημερομηνία διακοπής και αναλαμβάνει την υποχρέωση να επιτρέψει στον ΤΠ1 ή /και τον ΟΤΕ ή/και τον πάροχο προεπιλογής (κατά περίπτωση) τις οποιαδήποτε τερματικές διατάξεις (κυριότητας του ΤΠ1 ή/ και του ΟΤΕ) που αυτοί είχαν τυχόν εγκαταστήσει στο χώρο του για την υποστήριξη της παροχής των λαμβανομένων υπηρεσιών. 22.Θ.α.61 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους ΜΕΡΟΣ Γ: Περίπτωση τροποποίησης ή ακύρωσης της ημερομηνίας υλοποίησης της φορητότητας από τον ΤΠ2 (συνέχεια της παραγράφου 6.1.3). 1. Εάν ο ΤΠ2 αλλάξει την ημερομηνία υλοποίησης της φορητότητας, τουλάχιστον δύο (2) ΕΗ πριν την προγραμματισμένη ημερομηνία υλοποίησης, τότε το W-CRM LLU ενημερώνεται για την αποδοχή της αλλαγής της ημερομηνίας φορητότητας αλλάζοντας και την ημερομηνία κατασκευής του ΤοΒ από την παλιά ημερομηνία due date, στην νέα ημερομηνία due date. Εάν η αλλαγή δοθεί σε λιγότερο από δύο (2) ΕΗ ενδέχεται ο συνδρομητής να μείνει χωρίς καμία υπηρεσία.  2. Εάν ο ΤΠ2 πραγματοποιήσει ακύρωση της φορητότητας τουλάχιστον 2 ΕΗ πριν την προγραμματισμένη ημερομηνία υλοποίησης της κατασκευής του ΤοΒ, τότε ο ΟΤΕ θα φροντίσει να μην υλοποιηθεί και η κατασκευή του ΤοΒ. Εάν η αλλαγή δοθεί σε λιγότερο από 2ΕΗ ενδέχεται ο συνδρομητής να μείνει χωρίς υπηρεσία. Ο ΟΤΕ θα φροντίσει να αντιστρέψει την μετατροπή του ΑΡΥΣ του ΤΠ1 σε Πλήρη ΤοΒ του ΤΠ2, στον συντομότερο δυνατό χρόνο, ενώ ο ΤΠ2 θα χρεώνεται με το «Τέλος Αλλαγής Ορίου». 3. Εάν ο ΤΠ2 δεν καταχωρίσει ποτέ μήνυμα NPExec (παραμένει η αίτηση εσαεί στο NPAccept) ή δεν καταχωρίσει μήνυμα NPNonRFS/NPRFS/NPCancel (παραμένει η αίτηση εσαεί στο NPReady), ο ΟΤΕ δεν θα έχει καμία πληροφόρηση και θα κατασκευάσει την μετατροπή σύμφωνα με την ημερομηνία DueDate, οπότε ο πελάτης θα μείνει χωρίς καμία υπηρεσία. Περίπτωση τροποποίησης της ημερομηνίας υλοποίησης του ΤοΒ από τον ΟΤΕ (συνέχεια της παραγράφου 6.1.4) 4. Εάν ο OTE αλλάξει ημερομηνία κατασκευής του ΤοΒ, ο τεχνικός θα καταχωρεί την νέα ημερομηνία στα ραντεβού και η πληροφορία αυτή θα προωθείται στο W-CRM LLU, τουλάχιστον 2 ΕΗ πριν την προγραμματισμένη ημερομηνία υλοποίησης. Ο ΤΠ2 θα πρέπει -εάν θέλει να είναι συγχρονισμένη η μετατροπή με την φορητότητα- να καταχωρίσει αλλαγή ημερομηνίας στην Φορητότητα δίνοντας την ίδια ημερομηνία με αυτήν της μετατροπής. Εάν ο ΤΠ2 δεν αλλάξει την ημερομηνία φορητότητας τότε οι δύο αιτήσεις θα πάψουν να είναι συγχρονισμένες. ΜΕΡΟΣ Δ: Διαδικασία υποβολής αιτήσεων από τον συνδρομητή  α) Οι αιτήσεις υποβάλλονται από τον συνδρομητή στον Πάροχο από τον οποίο επιθυμούν να πάρουν την υπηρεσία Πλήρους Τοπικού Βρόχου (ΤΠ2) με τους ακόλουθους τρόπους:  (1) εγγράφως, με την επισύναψη φωτοτυπίας ταυτότητας, (2) με τηλεομοιοτυπία, με την επισύναψη και αποστολή φωτοτυπίας ταυτότητας,  (3) ηλεκτρονικά, μόνο με χρήση ηλεκτρονικής υπογραφής,  β) Η αίτηση κατάργησης υπηρεσιών ADSL που παρέχονται από τον ΤΠ1 ή τον ΟΤΕ, κατά περίπτωση, καθώς και η αίτηση κατάργησης υπηρεσιών PSTN/ISDN που παρέχονται από τον ΟΤΕ η οποία υποβάλλεται στον ΤΠ2, σύμφωνα με τα αναφερόμενα στο παρόν, συνιστά καταγγελία της αντίστοιχης σύμβασης την οποία έχει συνάψει με τον ΤΠ1 ή/και τον ΟΤΕ, της οποίας τα έννομα αποτελέσματα εκκινούν από την ημερομηνία παράδοσης του τοπικού βρόχου. γ) Ο πελάτης δεσμεύεται να εξοφλήσει απολογιστικά τον τελικό λογαριασμό που θα εκδοθεί για τις υπηρεσίες που ελάμβανε από τον ΤΠ1 και τον ΟΤΕ μέχρι την ημερομηνία διακοπής και αναλαμβάνει την υποχρέωση να επιτρέψει στον ΤΠ1 ή /και τον ΟΤΕ (κατά περίπτωση) τις οποιαδήποτε τερματικές διατάξεις (κυριότητας του ΤΠ1 ή/ και του ΟΤΕ) που αυτοί είχαν τυχόν εγκαταστήσει στο χώρο του για την υποστήριξη της παροχής των λαμβανομένων υπηρεσιών. Η καταβολή των οφειλομένων του συνδρομητή προς τον ΤΠ1 ή και τον ΟΤΕ (κατά περίπτωση) δεν αποτελεί προυπόθεση για τη διακοπή των υπηρεσιών που λαμβάνει από αυτούς και τη μετατροπή ΑΡΥΣ σε Πλήρως Αδεσμοποίητο Τοπικό Βρόχο. δ) O συνδρομητής έχει δικαίωμα μετάβασης μεταξύ παρόχων υπηρεσιών ADSL και PSTN/ISDN ακόμη και αν συνδέεται με τον πάροχο (ΤΠ1 / ΟΤΕ) με σύμβαση ορισμένου χρόνου. Το δικαίωμα αυτό δεν περιορίζει στο ελάχιστο τις υποχρεώσεις του συνδρομητή από απορρέουν από τη συγκεκριμένη σύμβαση που τον συνδέει με τον ΤΠ1 ή/και τον ΟΤΕ (κατά περίπτωση). (Μετά τη σελ. 554,358) Σελ. 554,359 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.61 ε) Οι πάροχοι που είναι αποδέκτες των αντίστοιχων ως άνω αιτήσεων, οφείλουν να τηρούν αρχείο με τις πρωτότυπες και αυθεντικές, κατά περίπτωση, αιτήσεις καθώς και όλα τα σχετικά νομιμοποιητικά έγγραφα, σε όποια μορφή (έγγραφη ή ηλεκτρονική) έχουν γίνει ή καταγραφεί αντίστοιχα. Η υποχρέωση αυτή ισχύει για διάστημα έξι (6) μηνών από την υποβολή κάθε ως άνω αίτησης. Εάν στο ανωτέρω διάστημα ανακύψουν διαφορές ενώπιον οιασδήποτε αρμόδιας Αρχής ή Δικαστηρίου, τα αρχεία που αφορούν στις διαφορές αυτές θα πρέπει να διατηρούνται με ευθύνη του παρόχου μέχρι την αμετάκλητη επίλυσή τους.  στ) Οι πάροχοι που είναι αποδέκτες των αντίστοιχων ως άνω αιτήσεων, φροντίζουν ώστε όλα τα ανωτέρω στοιχεία να είναι διαθέσιμα, και σε περίπτωση που ζητηθούν από την Ε.Ε.Τ.Τ., να παραδίδονται σε αυτήν εντός αποκλειστικής προθεσμίας πέντε (5) εργασίμων ημερών από την λήψη του σχετικού αιτήματος.  ζ) Σε περίπτωση που ο ΟΤΕ υποβάλλει αιτιολογημένο αίτημα υποβολής ακριβών αντιγράφων των αιτήσεων μετατροπής ΑΡΥΣ σε ΠΤοΒ καθώς και των ενδεχομένων συνοδευτικών δικαιολογητικών, ο ΤΠ2 είναι υποχρεωμένος να τα υποβάλλει στον ΟΤΕ χωρίς αυτό να επηρεάζει την διεκπεραίωση της αίτησης.  «Ο ΟΤΕ δικαιούται, μέχρι την ολοκλήρωση της προσαρμογής των πληροφοριακών του συστημάτων προκειμένου να εφαρμοσθούν οι διατάξεις της παρούσας, να θέσει σε εφαρμογή «Ενδιάμεση Διαδικασία Κατάργησης υπηρεσίας ΑΡΥΣ και παροχής ΤοΒ», όπως αυτή περιλαμβάνεται στα Παραρτήματα Ι και ΙΙ της παρούσας. (Ακολουθούν Παραρτήματα I και ΙΙ)» Οι μέσα σε « » διατάξεις προστέθηκαν με την παρ. Α της με αριθ. 427/46/22 Μαρτ./4 Απρ. 2007 (ΦΕΚ Β΄467) απόφ. ΕΕΤΤ. Σύμφωνα δε με την παρ. Β της ίδιας απόφασης, η ισχύς της αρχίζει στις 16 Απριλίου 2007. Γ. Η παρούσα απόφαση να κοινοποιηθεί στον ΟΤΕ καθώς και τους παρόχους. Σελ. 554,360 Τεύχος      Σελ.